# Helsinki-Vantaan lentoaseman melunhallinnan yhteistyöryhmän asettaminen toimikaudeksi 15.11.2016 - 14.11.2021

**Asettaminen**

Liikenne- ja viestintäministeriö on tänään tekemällään päätöksellä

asettanut ilmailulain (864/2014) 129 §:n 3 momentissa tarkoitetun Helsinki-Vantaan lentoaseman melunhallinnan yhteistyöryhmän.

Tasapainoisesta lähestymistavasta lentoaseman melunhallinnassa annetun valtioneuvoston asetuksen (401/2016) 2 §:n 1 momentin mukaan liikenne- ja viestintäministeriö vastaa yhteistyöryhmän asettamisesta.

**Toimikausi**

 15.11.2016 – 14.11.2021

**Tehtävä**

Yhteistyöryhmän tehtävänä on välittää jäsentensä kesken tietoa eri viranomaisten ja muiden toimijoiden toimenpiteistä Helsinki-Vantaan lentoaseman lentomelun hallinnassa ja melun vähentämisessä sekä sovittaa eri viranomaisten toimenpiteitä yhteen ja seurata toimenpiteiden toteutusta. Yhteistyöryhmän avulla lentoaseman melunhallinnasta voidaan saada mahdollisimman hyvä kokonaiskuva.

Yhteistyöryhmän on tarkoitus tuoda Helsinki-Vantaan lentoaseman melunhallintaan asiantuntemusta ja tietoa, jota tarvitaan tasapainoisen lähestymistavan mukaisessa melunhallinnassa. Yhteistyöryhmän tulee tehdä vuosittain arvio siitä, miten lentoaseman meluntorjuntatavoitteen ennakoidaan tulevaisuudessa toteutuvan ja mitä toimenpiteitä eri viranomaiset ja muut toimijat ovat tehneet lentoliikenteen melun ja sen haittavaikutusten vähentämiseksi tasapainoisen lähestymistavan mukaisesti.

**Organisointi**

Yhteistyöryhmään osallistuvia organisaatioita on pyydetty nimeämään ryhmään varsinainen jäsen ja varajäsen. Ehdotusten mukaisesti nimettävä kokoonpano täyttää naisten ja miesten välisestä tasa-arvosta annetun lain (609/1986) 4 a §:n 1 momentin kiintiövaatimuksen.

Puheenjohtaja

Johtava asiantuntija Outi Ampuja, Liikenteen turvallisuusvirasto Trafi

Varapuheenjohtaja

Johtava asiantuntija Matti Tupamäki, Liikenteen turvallisuusvirasto Trafi

Hallitussihteeri Janne Mänttäri, liikenne- ja viestintäministeriö

(varajäsen ylitarkastaja Eeva Ovaska)

Ympäristöneuvos Ari Saarinen, ympäristöministeriö

(yli-insinööri Kaisa Mäkelä)

Neuvotteleva virkamies Vesa Pekkola, sosiaali- ja terveysministeriö

Ympäristöasiantuntija Teemu Pasanen, Puolustusvoimien logistiikkalaitoksen esikunta

Suunnitteluinsinööri Jenni Saarelainen, Espoon kaupunki

(ympäristötarkastaja Lea Salonpää)

Ympäristöneuvos Heli Rissanen, Etelä-Suomen aluehallintovirasto

(ympäristöneuvos Päivi Vilenius)

Kestävän kehityksen johtaja Mikko Viinikainen, Finavia Oyj

(ympäristöpäällikkö Kirsi Pitkäranta)

Lento-osaston operatiivinen päällikkö Janne Lumia, Finnair Oyj

Diplomi-insinööri Matti Neuvonen, Helsingin kaupunki

(ympäristötarkastaja Tanja Rajamäki 15.11.2016-27.1.2017, ympäristötarkastaja Jenni Kuja-Aro 28.1.2017 lähtien)

Ympäristönsuojelupäällikkö Tapio Reijonen, Järvenpään kaupunki

(ympäristösuunnittelija Mia Vaittinen)

Maankäyttöjohtaja Jukka Laitila, Keravan kaupunki

(kaavasuunnittelija Heini-Sofia Iho)

Yleiskaavapäällikkö Anita Pihala, Nurmijärven kunta

(yleiskaavasuunnittelija Jonna Kurittu)

Kaavoituspäällikkö Matti Kanerva, Sipoon kunta

(kaavoitusarkkitehti Jarkko Lyytinen)

Kaavasuunnittelija Petteri Puputti, Tuusulan kunta

(suunnitteluinsinööri Heikki Väänänen)

Ylitarkastaja Larri Liikonen, Uudenmaan ELY-keskus

(ylitarkastaja Marjo Vuola)

Erityisasiantuntija Maija Stenvall, Uudenmaan liitto

(aluesuunnittelun vastuualueen johtaja Merja Vikman-Kanerva)

Ympäristöjohtaja Katariina Rautalahti, Vantaan kaupunki

(projektijohtaja Gilbert Koskela)

Erityisasiantuntija Jari Lyytinen, Liikenteen turvallisuusvirasto Trafi

Ylitarkastaja Jari Pöntinen, Liikenteen turvallisuusvirasto Trafi

Erityisasiantuntija Soili Seppinen, Liikenteen turvallisuusvirasto Trafi

Yhteistyöryhmän sihteerinä toimii erityisasiantuntija Soili Seppinen

Henkilövaihdoksista aiheutuvat muutokset yhteistyöryhmän kokoonpanoon tehdään toimikauden aikana liikenne- ja viestintäministeriön päätöksellä.

Yhteistyöryhmä voi kutsua kuultavaksi tehtäviensä suorittamiseksi tarpeelliseksi katsomansa asiantuntijat.

**Kustannukset ja rahoitus**

Yhteistyöryhmä ei maksa kokouspalkkioita eikä matka- tai muita vastaavia kulukorvauksia jäsenille tai kuultavaksi kutsutuille asiantuntijoille.

Liikenne- ja viestintäministeri Anne Berner

Osastopäällikkö, ylijohtaja Mikael Nyberg

**Jakelu**

Puheenjohtaja, jäsenet ja varajäsenet